**Priloga 3\_Obrazec za pripravo programov usposabljanj**

|  |  |  |  |  |
| --- | --- | --- | --- | --- |
| **Naziv programa** | **Nadgradimo znanje fotografiranja** | | | |
| **Področje** | **Tehnika** | | | |
| **Predlagatelj programa** (ime šole in imena pripravljalcev programa) | **ŠC Krško-Sevnica**  **Ajda Zorko** | | | |
| **Kratek opis programa**  (max. 150 besed) | Program je namenjen vsem, ki si želijo izboljšati svoje znanje fotografiranja.  Naučili se bodo pravil fotografiranja in najpomembnejših pojmov v fotografiji. Govorili bomo o opremi, ki jo potrebujemo za fotografiranje in zakaj je tudi s telefonom mogoče narediti lepo fotografijo. Naučili se bomo nekaterih foto trikov. Posvetili se bomo portretni, krajinski in produktni fotografiji ter fotografiranju dogodkov. Udeleženci se bodo naučili obdelave fotografij v brezplačnem programu Photoscape in aplikaciji Snapseed. | | | |
| **SPLOŠNI DEL** | | | | |
| **Utemeljenost** (v skladu z razpisom in analizo potreb) | V skladu z Resolucijo o Nacionalnem programu izobraževanja odraslih v Republiki Sloveniji za obdobje 2013–2020 je potrebno v okviru tretjega prednostnega področja – usposabljanje in izpopolnjevanje za potrebe dela – spodbujati razvoj in izvajanje izobraževalnih programov in dejavnosti, ki bodo prilagojene razvojnim potrebam trga dela. Ena od prednostnih ciljnih skupin tega področja so manj izobraženi odrasli. V Sloveniji se povečuje število oseb, ki se samozaposlijo, imajo odprto popoldansko dejavnost ali pa prijavljeno osebno dopolnilno delo. Pogosto so to osebe, ki nimajo znanja fotografiranja, vendar pa za boljšo prodajo potrebujejo tudi lepe fotografije izdelkov, ki jih proizvajajo oziroma storitev, ki jih nudijo. Prav tako zaposleni v različnih panogah potrebujejo nanje fotografiranja, vendar ga nimajo. Na trgu so foto delavnice fokusirane pretežno v portretno in krajinsko fotografijo, manj pa je takšnih, ki bi ponudile več znanja naenkrat, redke pa nudijo znanje produktne fotografije. Samostojno učenje fotografije je lahko dolgotrajno, poleg tega pa je dobro ob sebi imeti nekoga, ki zna usmeriti v pravo smer in pokomentirati fotografijo. Pomembno je, da so fotografije izdelkov ali storitev, ki jih objavljamo, kakovostne, saj je fotografija eno izmed najmočnejših sredstev komunikacije. | | | |
| **Ciljna skupina** (v skladu z razpisom in analizo potreb) | Udeleženci so moški in ženske, ki imajo nekaj predznanja o fotografiji. Udeleženci so samozaposleni ali zaposleni, ki v popoldanskem času ustvarjajo in prodajajo svoje produkte oziroma storitve ter zaposleni, ki v okviru svojega delovnega mesta potrebujejo dodatna znanja fotografiranja. Delovna mesta, ki potrebujejo strokovna znanja fotografiranja so med drugim novinarji in zaposleni v medijih, vzgojitelji, učitelji in predavatelji, policisti, gasilci, reševalci, zaposleni v odnosih z javnostmi, frizerji in zaposleni v lepotnih salonih, gradbinci, gostinci, trenerji v športnih klubih, mizarji, avtomehaniki, … | | | |
| **Pogoji za vključitev v program** (v skladu z razpisom) | Zaposleni, samozaposleni | | | |
| **Cilji programa** (v skladu z razpisom in analizo potreb) | Cilji izobraževalnega programa so:   * Naučiti se najpomembnejših pojmov v fotografiji in spoznati pravila fotografiranja * Razumeti, katera oprema je potrebna za posamezno vrsto fotografiranja in katerih pripomočkov ne potrebujemo. * Spoznati foto trike, s katerimi je fotografiranje lažje. * Naučiti se portretne, produktne in krajinske fotografije ter fotografiranja dogodkov. * Na terenu implementirati pridobljena znanja s sprehodom po mestnem središču. * Naučiti s obdelave fotografij v brezplačnem foto programu za računalnik in v aplikaciji na telefonu. | | | |
| **Obseg programa** (skupno št. ur) | 50 ur | | | |
| **Oblika dela** | **Kontaktne ure** | **On line delo**  (max 50 % celotnega programa) | **Izdelek ali storitev** | **Drugo**  (navedite) |
| **Teoretični del** (št. ur) | **23** | **12** |  |  |
| **Praktični del** (št. ur) | **27** | **0** |  |  |
| **Način evidentiranja** (lista prisotnosti, podpisana izjava – izdelek, storitev …) | lista prisotnosti |  |  |  |
| **Pogoji za končanje programa** | 80 % prisotnost  Set vsaj 3 obdelanih avtorskih fotografij. | | | |
| **POSEBNI DEL** | | | | |
| **Vsebine programa** | Na delavnici fotografiranja so predavanja razdeljena v 5 vsebinskih sklopov:   1. Pravila fotografiranja in najpomembnejši pojmi v fotografiji 2. Oprema, ki jo potrebujemo za fotografiranje 3. Foto triki 4. Portretna, krajinska, produktna fotografija in fotografiranje dogodkov s foto sprehodom po mestnem središču 5. Obdelava fotografij.   Ob zaključku vsakega vsebinskega sklopa bodo udeleženci dobili domačo nalogo, ki jo bomo pokomentirali na naslednjem predavanju (izjema je le obdelava fotografij, kjer bodo udeleženci povratne informacije prejeli že med obdelavo fotografij).  Na prvem predavanju bodo udeleženci spoznali najpomembnejše pome v fotografiji in pravila fotografiranja. Najprej bomo govorili o fotoaparatu in njegovih funkcijah ter delovanju le-teh. Govorili bomo o objektivih (globinska ostrina, goriščna razdalja, ločljivost, tipi objektivov), o zapisu fotografij. Udeleženci bodo spoznali pravila fotografiranja in kako jih lahko sami porabijo v praksi.  Na predavanju o opremi bodo udeleženci spoznali dodatno opremo, ki jo potrebujemo za fotografiranje v studiu in v naravi. Govorili bomo o lučeh, odbojnikih, stativih, foto šotorih, …  Na predavanju o foto trikih bodo udeleženci spoznali različne trike za fotografiranje, ki jih bodo lahko uporabljali pri fotografiranju produktov, portretov ali za zabavo (na primer kako se na fotografiji pojavimo trikrat, brez da bi fotografijo obdelali, kako lahko sami izdelamo filter za objektiv, kako prepričamo vse v skupini, da imajo hkrati odprte oči, …)  Na predavanju o portretni, produktni in krajinski fotografiji te fotografiranju dogodkov se bomo osredotočili na vsak vsebinski sklop posebej. V prvem delu bomo temo obdelali na teoretični ravni, nato pa bomo fotografirali. Postavili bomo foto studio in fotografirali osebo oziroma produkt. Poskusili bomo več različnih postavitev svetlobe in se naučili uporabljati luči. Praktičen del tega vsebinskega sklopa se bo deloma odvijal tudi na foto sprehodu po mestnem središču in bližnji okolici, na katerem bodo udeleženci fotografirali in hkrati dobili povratne informacije, kako bi lahko fotografije izboljšali.  V zadnjem vsebinskem sklopu se bomo lotili obdelave fotografij. Najprej bomo spoznali nekatere programe, v katerih lahko urejamo fotografije, nato pa se lotili obdelave fotografij v namiznem računalniškem programu Photoscape (ki je brezplačen), nato pa še v aplikaciji za telefon Snapseed. | | | |
| **Kompetence,** pridobljene s programom | Udeleženci:   * Samostojno fotografirajo tudi v funkciji manual na fotoaparatu. * Znajo postaviti enostaven foto studio za fotografiranje portretov in izdelkov. * Znajo prepoznati napake pri fotografiji * Poznajo različne drže za poziranje modela. * Glede na svetlobo v okolju znajo prilagoditi nastavitve fotoaparata tako, da fotografija uspe. * Znajo fotografijo prenesti iz telefona/fotoaparata na računalnik. * Znajo obdelati fotografijo in samostojno uporabljati foto program. | | | |
| **Spretnosti,** pridobljene s programom | Udeleženci bodo pridobili občutek za ravnanje s fotoaparatom in dobili veliko idej, kaj vse lahko pri fotografiranju uporabijo. Znali bodo uporabljati fotoaparat glede na dano situacijo ter narediti lepe fotografije. Osvojili bodo naprednejšo raven fotografiranja. | | | |
| **Splošne kompetence,** dopolnjene s programom | Udeleženci bodo nadgradili svoje socialne veščine, ki so potrebne, da fotografija portreta uspe.  Izurili se bodo v opazovanju in postali natančnejši pri fotografiranju.  Okrepili bodo kompetence timskega dela, daj bodo na delavnici sodelovali in se pomagali. | | | |
| **Organizacija izobraževanja** (navedba vsebinskih sklopov –modulov, časovni obseg) | * Pravila fotografiranja in najpomembnejši pojmi– 10 ur * Oprema, ki jo potrebujemo za fotografiranje – 2 uri * Foto triki – 2 uri * Portretna, krajinska, produktna fotografija in fotografiranje dogodkov 11 ur * Foto sprehod po mestnem središču in po naravi – 4 ure * Obdelava fotografij – 21 ur | | | |
| **Izobrazba in kompetence izvajalca(ev) programa** (stopnja in smer izobrazbe) | * Družboslovna smer študija, vsaj 6/II stopnje * Vsaj 5 let delovnih izkušenj pri fotografiranju * Vsaj 2 leti izkušenj na področju izvajanja izobraževanj | | | |

|  |  |  |  |
| --- | --- | --- | --- |
| Program | Datum | Odobril | Zavrnil – Opombe |
| Programski odbor | 20.02.2019 | DA |  |
| Svet zavoda potrdil | 26.2.2019 | DA |  |